বিটিআরআই এর প্রাক্তন প্রধান বৈজ্ঞানিক কর্মকতা চা বিজ্ঞানী- শাহ্ কামাল লানচু হক জানান, শ্রীমঙ্গলে চা নিলাম কেন্দ্র হচ্ছে জেনে তিনি খুব খুশি। তিনি জানান, তিনি যখন চা গবেষনা কেন্দ্রে কর্মরত ছিলেন তখন এ এলাকার চা ব্যবসায়ী, চা বাগান মালিকরা দাবী করে আসছিলেন শ্রীমঙ্গলে চা নিলাম কেন্দ্র স্থাপনের। আর তাদের দাবীটিও নায্য ছিলো কারণ চায়ের মুল উৎপাদনের প্রায় ৯০ ভাগই সিলেট বিভাগে উৎপাদিত হয় সেহেতু শ্রীমঙ্গলেই চা নিলাম কেন্দ্র স্থাপন তাদের যৌক্তিক দাবী । সে সময় একবার উদ্যোগ গ্রহন করাও হয়েছিলো কিন্তু শেষ পর্যন্ত তা আর বাস্তবায়ন করা যায়নি। তাছাড়া বর্ষা মৌসুমে চট্টগ্রামে চা পাঠানোর সময় চায়ে মহেসচার সংযুক্ত হয়ে চায়ের গুনগত মান কমে যায়।